НАРОДНО ЧИТАЛИЩЕ „ВАСИЛ ЛЕВСКИ-1937”- кв. Горно Езерово ,ул. „Дружба”№26

**ОТЧЕТ**

**НА НАРОДНО ЧИТАЛИЩЕ „ВАСИЛ ЛЕВСКИ”-кв. Г.Езерово**

**ЗА 2020г.**

Читалище „Васил Левски-1937”-кв. Горно Езерово е създадено през 1937г. и оттогава и досега, то е център за духовна култура и просвета и пазител на народните традиции и обичаи. Всички културни и общественозначими събития се провеждат в читалището.Районът, който се обслужва от читалището е около 2600 жители –българи и роми.Тук се съхраняват традициите и народните обичаи – коледуване,кукеруване, лазаруване, великденски и коледни празници,”Еньов ден”,Празници на селището ни и др.Читалището е носител на орден „Кирил и Методий” – 2 степен за своята 50 годишна история и е средище на културният живот в квартала.За 80 годишната си история бе удостоено с Плакет на покровителя на гр. Бургас –„Св.Николай Чудотворец” и Грамота за принос в развитието на читалищното дело в Бургас и заслуги в опазването на българските традиции и народното творчество ,от Кмета на гр. Бургас –г-н Д.Николов.

**I.Дейности :**За постигане на целите си ,читалището извършва основни дейности.

1.**Библиотечно – информационна дейност**

Библиотечната дейност е една от основните читалищни дейности и направления за работа.Приоритет при нас е справочно –информационното обслужване на читателите и гражданите.За целта периодично попълваме фонда с нова литература,периодика, търсим възможности за участие в проекти ,уроци за запознаване учениците с библиотеката.Извършваме компютърни и интернет услуги , разпечатки ,тематични анализи и др.

През 2020г. закупихме 165 тома нова литература за 1677 лв.Раздадохме 4077 тома литература на 180 читатели. Библиотеката бе посетена от 1214 читатели.

**2.Любителско - творческа дейност**

Предмет на дейността на НЧ-ще „В.Левски-1937” е развитието и подпомагането на любителското художественотворчество,популяризиране на местните обичаи и традиции ,чествания на бележити дати и събития . Към читалищетоподдържаме кукерска ,коледарска и лазарска групи,битова група за народни песни ,детски танцов клуб за народни танци , ателие за приложно изкуство.

3. **КУРТУРНО – ПРОСВЕТНА ДЕЙНОСТ.**

Традиция стана в кв. Горно Езерово да честваме „Бабин ден „ като ден на родилната помощ съвместно с ПК „В.Левски”.

За шеста поредна година в програмата ни бе тържествено честване на „Трифон Зарезан”,като зарязахме лозята в сем. Стоянови с песни и музика.

По повод патронният празник на читалището и училището и 147г. от обесването на Васил Левски, проведохме редица инициативи –Викторина за живота и делото на Васил Левски с ученици от 5 и 6 кл.Тържествено честване с песни и стихове в салона на читалището,конкурс-рисунка-образа на Левски , и на 19.02. посетихме Паметника на Васил Левски в Морската градина и поднесохме цветя.

Традиционният празник „Кукеруване „ проведохме с младежите от квартала на 01.03, които обиколиха всички домове за здраве и благоденствие

На същия ден – 01.03 – Денят на мартеницата –Баба Марта върза мартеници на всички.Орк. „Веселие” , с народната певица Цветелина Стойчева,поздравиха жителите на квартала с двойния празник.Изнесен бе празничен концерт,а кукерите заораха нивите за голям берекет.

 По случай 3 март –Освобождението на България от турско робство, съвместно с ПК „В.Левски” почетохме героите от руско-турската Освободителна война със слова.

Международният ден на жената -8 март чествахме тържествено с жените от квартала.

На 13.03 бе обявена епидемична обстановка в цялата страна и всички планувани празници бяха организирани онлайн.

**ПРАЗНИКА НА КВ. ГОРНО ЕЗЕРОВО –„ ПРАЗНИК НА СВ. СВ. КОНСТАНТИН И ЕЛЕНА”** се проведе на 04.07 в двора на читалището.В него взеха участие Битовата група и Танцовия клуб към читалището,вокални групи и танцови състави от ОУ „Васил Левски”,Орк. „Веселие” с певиците Катя Георгиева и Пламена Иванова.Подредихме Изложба-базар с предмети изработени в ателието по приложно изкуство и от ОУ „В.Левски.

Обичая „Откриване на жътвената кампания” проведохме с новия собственик на Земеделската кооперация , на полето с песни и стихове.

За Празника „ЕНЬОВ ДЕН”- 24 юни , оплетохме венец от лековити билки и цветя и всички, които бяха на празника, минаха под него за здраве през годината.Всички бяха почерпени с домашно приготвена погача и поръсени със светена вода.Празничният ден продължи с танци и хора.

От месец юли до месец октомври се извърши преустройство на Читалищната сграда, по проект „Красива България”, по проект на Община Бургас. Сградата бе санирана, изграден беше санитарен възел, изградена рампа за хората с увреждания, обновен бе салонът към Читалището.

За ДЕНЯ НА БУДИТЕЛИТЕ -1 ноември , с ученици от горните класове на ОУ „В.Левски” проведохме викторина „ Будителите в Бургаския край“.Подредихме изложба „Будители на българщината”.

През седмицата „Маратон на четенето” с ученици от 6 и 7 класове и 3 и 4 класове проведохме маратон по четене,колективно четене драматизации, най-бързо четене,под ръководството на учителите –г-жа Д.Петкова,С.Караилиева и г-н Д.Димов.

В „Седмицата на четенето” поетесата Татяна Йотова се срещна с ученици от 6 и 7 кл. в библиотеката.Написаните от нея стихове им поднесе с музика.

В „Деня на Християнското семейство” -21 ноември ,съвместно с Пенсионерския клуб организирахме тържество.

Поради създалата се епидемична обстановка в Община бургас и в страната,планираният Коледен празник за децата,организирахме по по-различен начин. Закупихме коледни торбички и книжки и джуджетата на Дядо Коледа ги раздадоха по домовете на децата от кв.Горно Езерово.

 **4л.ФИНАНСИРАНЕ НА ДЕЙНОСТИ .**

1. **ПРИХОДИ :**

|  |  |
| --- | --- |
| **От Субсидии** | **20462 лв.** |
| **Целева субсидия** | **8300лв.** |
|  | **28762 лв.** |

1. **РАЗХОДИ:**

|  |  |
| --- | --- |
| **Ф.Р. З.** | **10300 лв.** |
| **Осигуровки** | **2200 лв.** |
| **Книги и библ. м-ли**  | **1677 лв.** |
| **Културни прояви** | **9060лв.** |
| **Канц. разходи** | **406 лв.** |
| **Отопление,осветление** | **714лв.** |
| **Тел.,интернет**  | **300лв.** |
| **Транспортни** | **120лв.** |
| **Данъци и банкови такси**  | **200лв.** |
| **Други** | **3785лв.** |
|  | **28762 лв.** |

**Секретар: Димитрина Георгиева**